smcproject/ml-wiki-sentences huggingface dataset:
വടക്കൻ ഷാവോലിൻ കങ്‌ഫുവും തെക്കൻ ഷാവോലിൻ കങ്ഫുവും.
ശൈലികളുടെ പ്രയോഗത്താൽ കുങ്ഫുവിനെ  ബാഹൃം, ആന്തരികം എന്നീവിധത്തിൽ തരംതിരിച്ചിരിക്കുന്നു.
വടക്കൻ ശൈലി വെതൃസ്തമായ കാൽ പ്രയോഗങ്ങളിൽ അറിയപ്പെടുന്നുവെങ്കിൽ, തെക്കൻ ശൈലി ശക്തമായ കൈ പ്രയോഗങ്ങളിൽ അറിയപ്പെടുന്നു.
അതുകൊണ്ട് തന്നെ വടക്കൻ ചവിട്ടും തെക്കൻ  ഇടിയും എന്ന ശൈലി പ്രയോഗം തന്നെയുണ്ട്.
പൊതുവെ, വടക്കൻ ഷാവോലിൻ ശൈലിയിൽ കാൽ പ്രയോഗങ്ങൾക്കാണ് പ്രാധാന്യം നൽകിയിരിക്കുന്നത്.
എന്നാൽ,തെക്കൻ ശൈലിയിലാകട്ടെ,  കൈ പ്രയോഗങ്ങൾക്കാണ് പ്രാധാന്യം നൽകിയിരിക്കുന്നത്.
എന്തിരുന്നാലും തായിക്കോണ്ടാ, കിക്ക് ബോക്സിങ്, കരാട്ടെ തുടങ്ങിയ അയോധനകലകളിലെ കാൽപ്രയോഗങ്ങളേക്കാൾ  വ്യത്യസ്തതയുള്ളതും വിവിധ വിധത്തിൽ ചെയ്യാവുന്നതുമായ അമൂല്യമായ അത്യധികം മികച്ച കാൽപ്രയോഗങ്ങൾ, തെക്കൻ ശൈലിയിലുണ്ടെന്നത്‌ ശ്രദ്ധേയമായതുതന്നെ.
അതുപോലെതന്നെ വടക്കൻ ഷാവോലിൻ ശൈലിയിലെ ബലവത്തായ സമതുലനത്തെ(ബാലൻസിനെ) കുറിച്ച് പ്രത്യേകം എടുത്ത് പറയേണ്ട ഒന്നാണ്.
വടക്കൻ ശൈലി
വടക്കൻ ശൈലിയിൽ ഇടി, ചാട്ടം വേഗമേറിയ നീക്കങ്ങൾ എന്നിവയ്ക്കാണു പ്രാധാന്യം നൽകിയിരിക്കുന്നത്.
വടക്കൻ ഷാവോലിൻ കങ്‌ഫു കാഴ്ചക്ക് ചന്തമുള്ളതും ഒഴുക്കുള്ളതും വീര്യവത്തുമായ സ്വഭാവമുള്ളതുമാണ്.
നീണ്ട പരിധിയിൽ ചെയ്യുന്ന ആയുധ, അഭ്യാസ മുറകളാണ് ഇവിടെ ഉപയോഗിച്ചിരിക്കുന്നത്.
എതിരാളികൾ തമ്മിൽ നിശ്ചിത പരിധി അകലെ നിന്ന് നേരിടുവാൻ ശ്രമിക്കുന്നത് വടക്കൻ ശൈലിയിൽ കൂടുതലും അനുവർത്തിച്ചിരിക്കുന്നു.
അതിനാൽ തന്നെ കൈ പ്രയോഗങ്ങളെക്കാൾ കൂടുതൽ കാൽ പ്രയോഗങ്ങൾക്ക് പ്രാധാന്യം വർദ്ധിക്കുന്നു, മാത്രമല്ല വിസ്തൃതമായ നീക്കങ്ങൾക്ക് സാധ്യതകൾ ഏറുന്നു.
അതിനാൽ ചാട്ടം, കറക്കം മുതലായ വിവിധ രീതികളിൽ ചെയ്യാവുന്ന അഭൃാസ മുറകൾ എളുപ്പം സാധ്യമാകുന്നു.
ഈ ശൈലിയിലെ കൈ പ്രയോഗങ്ങളെ സംബദ്ധിച്ചിടത്തോളം ശക്തിയേക്കാൾ ഉപരി  വളെര വേഗതയുള്ള നീക്കങ്ങൾ ചേർന്ന പ്രയോഗമുറകളെ ഇവിടെ രൂപകൽപ്പന ചെയ്യിതിരിക്കുന്നത്.
അതുകൊണ്ട് എതിരാളിയുടെ നേരെ കുതിച്ച് ചെല്ലുവാൻ സാധിക്കുന്നു.
പോരാട്ടത്തിന് (ഫൈറ്റിങിന്) പ്രാധാന്യം നൽകുന്നു എന്നത് വടക്കൻ ശൈലിയുടെ പ്രത്യേകതയാണ്.
ഇന്ത്യയിൽ അറിയപ്പെടുന്ന  ഈ ശൈലി പൊതുവെ ചൈനീസ് കുങ്ഫു എന്നും അറിയപ്പെടുന്നു.
ശൈലിയുടെ പ്രയോഗംവച്ച് ബാഹ്യം എന്ന് തിരിച്ചിരിക്കുന്നു.
തെക്കൻ ശൈലി
തെക്കൻ ശൈലി കൂടുതൽ ഊന്നൽ കൊടുക്കുന്നത് വേഗമേറിയ കൈകാൽ പ്രയോഗങ്ങളിലും പാദചലങ്ങളിലുമാണ്.
തെക്കൻ ഷാവോലിൻ കങ്‌ഫു സ്ഥിരതയുള്ളതും സുശക്തമായതും നിലത്തോട് ചേർന്ന് നിൽക്കുന്ന സ്വഭാവം ഉള്ളതുമാണ്.
ഒപ്പം ചെറിയ പരിധിയിൽ ചെയ്യുന്ന ആയുധ, അഭ്യാസ മുറകളാണ് ഇവിടെ ഉപയോഗിക്കുന്നത്.
ഇതു വളരെ വേഗത്തിലുള്ള പ്രയോഗങ്ങൾ സാധ്യമാക്കുന്നു.
എതിരാളികൾ തമ്മിൽ അടുത്ത പരിധിയിൽ നിന്ന് നേരിടുവാൻ ശ്രമിക്കുന്നത് തെക്കൻ ശൈലിയിൽ കൂടുതലും അനുവർത്തിച്ചിരിക്കുന്നു.
അതിനാൽ കാൽ പ്രയോഗത്തേക്കാൾ കൂടുതൽ കൈ പ്രയോഗങ്ങൾക്ക് പ്രാധാന്യം വർദ്ധിക്കുന്നു.
അതുകൊണ്ട്  കുറഞ്ഞ പരിധിയിലുള്ള നീക്കങ്ങൾ മാത്രമെ സാധ്യമാകുയുള്ളു എന്ന കാരണത്താൽ, ഏറ്റവും കുറഞ്ഞ ചലനത്തിൽ ഏറ്റവും ശക്തമായി പ്രഹരിക്കാവുന്ന പ്രയോഗ മുറകൾ ഇവിടെ രൂപകൽപ്പന ചെയ്തിരിക്കുന്നു.
ഇത് അത്മീയതയുള്ള കുങ്-ഫു എന്നും ഷവോലിൻ കുങ്-ഫു എന്നും അറിയപ്പെടുന്നു.
ശരീര നിയന്ത്രണം സമചിത്തത തുടങ്ങിയവയിലൂടെ വ്യക്തിയുടെ ആത്മീയമായ ഔന്നത്യമാണ് ഇവിടെ ലക്ഷ്യമിടുന്നത്.
ഇപ്പോൾ വളരെ വേഗം വളർന്ന് കൊണ്ടിരിക്കുന്ന ഒരു ശൈലിയാണിത്.
പ്രയോഗശൈലി  വെച്ച് തെക്കൻ കങ്‌ഫുവിനെ ആന്തരികം എന്ന് തിരിച്ചിരിക്കുന്നു.
എന്നാൽ ഇതിനെ ബാഹ്യതലത്തിൽ എടുത്താൽ ഇതൊരു കരുത്തുറ്റ സമരമുറയാണ്.
തോക്കു പോലുള്ള ആയുധങ്ങളുടെ പ്രചാരം കങ്‌ഫുവിന് പ്രതിരോധ സമരമുറ എന്ന നിലയിലുള്ള പ്രസക്തി കുറയുവാൻ കാരണമായി.
എന്നാൽ ഇപ്പോൾ വ്യായാമം, സ്വയരക്ഷ, പ്രദർശനം, മത്സരം എന്നീ നിലകളിൽ കങ്‌ഫുവിനു പ്രചാരം വർദ്ധിച്ചിരിക്കുന്നു.
ബ്രൂസ്‌ ലീ നായകനായി അഭിനയിച്ച (വടക്കൻ ഷാവോലിൻ കങ്‌ഫുവും കൂടെ വിങ് ചുങ്ങ് കുങ്ഫുവും ഇത് തെക്കൻ ശൈലിയിൽ നിന്നും ജനിച്ച ഒരു അഭ്യാസ കലയാണ്.) സിനിമകളിലൂടെയാണ് കങ്‌ഫുവിനു പ്രചാരം വർദ്ധിച്ചത്.
അവലംബം മാതൃഭൂമി ഹരിശ്രീ 2006 ഏപ്രിൽ 1 shaolin kungfu 2013
കങ്കാരു ഇംഗ്ലീഷ് വിലാസം https://ml.wikipedia.org/wiki/Kangaroo
ഓസ്ട്രേലിയൽ ഏകദേശം 47 ജൈവവർഗ്ഗങ്ങളിലുള്ള സഞ്ചിമൃഗങ്ങളെയെല്ലാം പൊതുവായി കങ്കാരു എന്നു വിളിക്കുന്നു.
മാക്രോപോഡിയ കുടുംബത്തിൽ ഉൾപ്പെടുന്ന ഇവയിൽ മിക്കതും കരയിൽ ജീവിക്കുന്നവയും സസ്യഭുക്കുകളും ആണ്‌.
മിക്കവയും ഓസ്ട്രേലിയയിലെ‍ സമതലങ്ങളിൽ മേയുന്നു.
സാധാരണയായി ഇവയ്ക്ക് നീണ്ട  ശക്തമായ പിൻകാലുകളും പാദങ്ങളും കീഴറ്റം തടിച്ച നീണ്ട ഒരു വാലും ഉണ്ട്.
പിൻ‌കാലുകൾ ഇവയെ സ്വയം പ്രതിരോധത്തിനും നീണ്ട ചാട്ടത്തിനും സഹായിക്കുന്നു.
വാൽ സമതുലിതാവസ്ഥയ്ക്ക് ഉപയോഗിക്കപ്പെടുന്നു.
ചെറിയ തലയും വലിയ വൃത്താകൃതിയിലുള്ള ചെവികളും ഉള്ള ഇവയുടെ രോമം മൃദുലവും കമ്പിളി പോലെയുള്ളതുമാണ്‌.
പെൺകാംഗരൂകൾക്ക് ഓരോ വർഷത്തിലും ഓരോ കാംഗരൂ കുഞ്ഞ് (ജോയ്) ജനിക്കുന്നു.
ആറു മാസക്കാലം കാംഗരൂ കുഞ്ഞ് അമ്മയുടെ വയറ്റിൽ ഉള്ള സഞ്ചിയിൽ കിടന്ന് മുലകുടിച്ച് വളരുന്നു.
പിന്നീട് പലപ്പോഴും പുറത്തിറങ്ങുകയും, ഈ സഞ്ചിയിൽ കയറി സഞ്ചരിക്കുകയും ചെയ്യുന്നു.
നരയൻ കാംഗരൂവാണ്‌ ഏറ്റവും കൂടുതൽ അറിയപ്പെടുന്ന ഇനം.
ഇതിനു മുപ്പത് അടിയിൽ (9 മീറ്റർ) കൂടുതൽ ചാടാൻ കഴിയും.
ചുവപ്പ് കാംഗരൂവാണ് ഏറ്റവും വലിയ ഇനം.
മാംസത്തിനും തോലിനും വേണ്ടി കൊല്ലപ്പെടുന്നതുകൊണ്ടും കന്നുകാലികളുടെ കൂട്ടത്തിൽ ആഹാരത്തിനായി മത്സരിക്കേണ്ടതുകൊണ്ടും ചില ഇനം കാംഗരൂകളുടെ അംഗസംഖ്യ കഴിഞ്ഞ ഏതാനും ദശാബ്ദങ്ങളായി കുറഞ്ഞു വരുന്നു.
എങ്കിലും എല്ലാ ഇനങ്ങളും ചേർന്നാൽ ഓസ്‌ട്രേലിയയിൽ ഇവയുടെ എണ്ണം ജനസംഖ്യയേക്കാൾ ഏകദേശം രണ്ടിരട്ടിയുണ്ട്.
ഇതും കാണുക ഒപ്പോസം - ഒരു സഞ്ചിമൃഗം.
https://www.dcceew.gov.au/environment/wildlife-trade/natives/wild-harvest/kangaroo-wallaby-statistics/kangaroo-population Archived 2022-10-30 at the Wayback Machine .
Wikimedia Commons has media related to Macropus .
↑ {{ cite book }} : | edition= has extra text ( help ) ; | editor= has generic name ( help ) ; Check date values in: | date= ( help ) CS1 maint: multiple names: editors list ( link )
കങ്കണ റണാവത് ഇംഗ്ലീഷ് വിലാസം https://ml.wikipedia.org/wiki/Kangana_Ranaut
ഒരു ഇന്ത്യൻ ചലച്ചിത്രനടിയാണ് കങ്കണ റണാവത് ( ഹിന്ദി : कंगना राणावत ) (ജനനം മാർച്ച് 23 , 1987 ).
കൂടുതലായും ഹിന്ദി സിനിമകളിലാണ് കങ്കണ ശ്രദ്ധ കേന്ദ്രീകരിച്ചിരിക്കുന്നത് എങ്കിലും തമിഴ് സിനിമയിലും കങ്കണ അഭിനയിച്ചിട്ടുണ്ട്.
ജീവിതരേഖ ആദ്യജീവിതം
ഒരു സ്കൂൾ ടീച്ചറായ ആശയുടെയും (അമ്മ) , ബിസിനസ്സുകാരനായ അമർദീപിൻറെയും (അച്ഛൻ) മകളായി ജനിച്ച കങ്കണയ്ക്ക് ഒരു മുതിർന്ന സഹോദരിയും, ഇളയ സഹോദരനും ഉണ്ട്.
തികഞ്ഞ ഒരു ദേശീയവാദി ആണ്.
ഹിമാചൽ പ്രദേശിലെ മണ്ടി ജില്ലയിൽ സ്തിഥി ചെയ്യുന്ന ഭംബ്ല എന്ന ഗ്രാമത്തിലാണ് കങ്കണ ജനിച്ചത്.
കങ്കണ തൻറെ വിദ്യഭ്യാസകാലം കൂടുതലായും ചിലവഴിച്ചത് ഷിംലയിലാണ് .
ഡെൽഹിയിലുള്ള അസ്മിത നാടക സംഘത്തിലെ നാടകങ്ങളിലൂടെയാണ് കങ്കണ കലാജീവിതം ആരംഭിക്കുന്നത്.
കങ്കണയുടെ ആദ്യ ഹിന്ദി ചലച്ചിത്രം പ്രശസ്ത ബോളിവുഡ് സം‌വിധായകനായ മഹേഷ് ബട്ട് സം‌വിധാനം ചെയ്ത ഗാംഗ്സ്റ്റർ ആയിരുന്നു.
2006-ലാണ് ഈ ചിത്രം പുറത്തിറങ്ങിയത്.
കങ്കണയുടെ ഈ ചിത്രത്തിലെ അഭിനയം വളരെയേറെ ശ്രദ്ധിക്കപ്പെടുകയും ഈ ചിത്രം നല്ല രീതിയിൽ വിജയം കൈവരിക്കുകയും ചെയ്തിരുന്നു.
തുടർന്നും ധാരാളം ചിത്രങ്ങളിൽ അഭിനയിക്കുകയും ഇപ്പോൾ അഭിനയിച്ചുകൊണ്ടിരിക്കുകയും ചെയ്യുന്നു.
വോ ലംഹേ (2006), ലൈഫ് ഇൻ എ മെട്രോ, ഫാഷൻ, തുടങ്ങിയ ചിത്രങ്ങൾ കങ്കണയുടെ വിജയചിത്രങ്ങളിൽ ചിലതാണ്.
പ്രശസ്ത സം‌വിധായകനായിരുന്ന ജീവ സം‌വിധാനം ചെയ്ത ധാം ധൂം എന്ന ചിത്രമാണ് കങ്കണയുടെ ആദ്യ തമിഴ് ചലച്ചിത്രം.
അവാർഡുകൾ 2007 – GIFAയുടെ മികച്ച പുതുമുഖ നടിക്കുള്ള അവാർഡ്.
(ഗാംഗ്സ്റ്റർ) 2007 – മികച്ച പുതുമുഖ നടിക്കുള്ള ഫിലിംഫെയർ അവാർഡ്.
(ഗാംഗ്സ്റ്റർ) 2007 – IIFAയുടെ പുതുമുഖതാരം അവാർഡ്.
(ഗാംഗ്സ്റ്റർ) 2007 – AIFAയുടെ മികച്ച പുതുമുഖനടിക്കുള്ള അവാർഡ്.
(ഗാംഗ്സ്റ്റർ) 2014 -  മികച്ച നടി - ദേശീയ ചലച്ചിത്രപുരസ്കാരം അഭിനയിച്ച സിനിമകൾ 2006 - ഗാംഗ്സ്റ്റർ 2006 – വോ ലംഹേ 2007 – ഷക്കലക്ക ഭൂം ഭൂം 2007 – ലൈഫ് ഇൻ എ മെട്രോ 2008 – ധാം ധൂം (തമിഴ്) 2008 – ഫാഷൻ 2009 – രാസ്സ് 2 2009 – രോഷൻ 2009 – കൈറ്റ്സ് 2009 – ഹാപ്പി ന്യൂ ഇയർ അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് കങ്കണ റണാവത് KanganaRanaut.com - Official Website Archived 2008-12-10 at the Wayback Machine .
കങ്കാണി സമ്പ്രദായം ഇംഗ്ലീഷ് വിലാസം https://ml.wikipedia.org/wiki/Kangani_system
വൻകിട തോട്ടങ്ങളിൽ അഞ്ച് പതിറ്റാണ്ട് മുൻപ് വരെ നിലനിന്നിരുന്ന തൊഴിൽ സമ്പ്രദായമാണ് കങ്കാണി സമ്പ്രദായം .
സംസ്ഥാനത്തിന്റെ വിവിധ ഭാഗങ്ങളിൽ നിന്നും അയൽപക്ക സംസ്ഥാനങ്ങളിൽ നിന്നും തൊഴിലാളികളെ ജോലിക്കെത്തിച്ചിരുന്നവരാണ് കങ്കാണിമാർ.
ഇവർ തൊഴിലാളികളെ അടിമകളെപ്പോലെ പണിയെടുപ്പിച്ചിരുന്നു.
ഇംഗ്ലീഷുകാരായ മാനേജ്‌മെന്റിൽ നിന്ന് തൊഴിലാളികൾക്കുള്ള കൂലിയും അവരെ എത്തിച്ചതിന്റെ കമ്മീഷനുമൊക്കെ കങ്കാണിമാർ കൈപ്പറ്റുമായിരുന്നു.
അധ്വാനത്തിന്റെ സിംഹഭാഗവും കമ്മീഷനായി കൈക്കലാക്കിയിരുന്നത് കങ്കാണിമാരായിരുന്നു.
അധ്വാനത്തിൽ കുറവുണ്ടായാൽ ശിക്ഷാനടപടികൾ കൽപിച്ച് നടപ്പാക്കിയിരുന്നതും ഇവർ തന്നെ.
മാനേജ്‌മെന്റ് കൊടുക്കുന്ന കൂലിയിൽ നിന്ന് കങ്കാണിമാർ അവരുടെ വിഹിതവും എടുത്ത ശേഷമാണ് പണിയെടുക്കുന്നവർക്ക് പ്രതിഫലം നൽകിയിരുന്നത്.
തമിഴ്നാട്ടിൽ നിന്നും വ്യാപകമായി സിലോണിലേക്കും മലേഷ്യയിലേക്കും കേരളത്തിലേക്കും അവിദഗ്ദ്ധ തൊഴിലാളികളെത്തിയത് ഈ സമ്പ്രദായത്തിൽ പണിയെടുക്കുവാനായിരുന്നു.
1910 നു മുമ്പ് 50000 നും 80000 നും ഇടയ്ക്ക് ഇന്ത്യൻ തൊഴിലാളികൾ ആ സമ്പ്രദായ പ്രകാരം ജോലി ചെയ്യാൻ മലേഷ്യയിലേക്ക് പോയി.
ശുദ്ധവായുവും വെളിച്ചവും പോലുമില്ലാത്ത കുടുസുമുറികളായിരുന്നു തൊഴിലാളികൾക്ക് അനുവദിച്ചിരുന്നത്.
ട്രേഡ് യൂണിയനുകളിൽ അംഗങ്ങളാവാനും ന്യായമായ അവകാശം ചോദിക്കാനും തൊഴിലാളികൾക്ക് കഴിഞ്ഞിരുന്നില്ല.
തോട്ടം മേഖലയിൽ നിന്ന് കങ്കാണി സമ്പ്രദായം ഒഴിവാക്കി തൊഴിലാളികളെ ചൂഷണ മുക്തരാക്കാൻ ട്രേഡ് യൂണിയനുകൾ എണ്ണമറ്റ പ്രക്ഷോഭങ്ങൾ നടത്തിയിട്ടുണ്ട്.
നിലവിൽ ഈ സമ്പ്രദായം അവസാനിപ്പിച്ചെങ്കിലും ധാരാളം അന്യ സംസ്ഥാന തൊഴിലാളികളെത്തി തുടങ്ങിയതോടെ വീണ്ടും നടപ്പിലായി തുടങ്ങിയിട്ടുണ്ട്.
അവലംബം ↑ ↑ {{ cite news }} : Check date values in: | accessdate= ( help )
കങ്കാരു (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Kangaroo_(2007_film)
രാജ് ബാബുവിന്റെ സംവിധാനത്തിൽ പൃഥ്വിരാജ് , ജയസൂര്യ , ലാലു അലക്സ് , കാവ്യ മാധവൻ എന്നിവർ പ്രധാനവേഷങ്ങളിൽ അഭിനയിച്ച് 2007-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് കങ്കാരു .
ഇസബെല്ല മൂവിടോണിന്റെ ബാനറിൽ സിസിലി ബിജു കൈപ്പാറേടൻ നിർമ്മിച്ച ഈ ചിത്രം വിതരണം ചെയ്തത് ലാൽ റിലീസ് ആണ്.
ഈരാറ്റുപേട്ട , ഭരണങ്ങാനം , കപ്പാട് തുടങ്ങിയ പ്രദേശങ്ങളിലാണ് ചിത്രീകരണം നടത്തിയത്.
അനിൽ റാം ആണ് ഈ ചിത്രത്തിന്റെ കഥയെഴുതിയത്.
അഭിനേതാക്കൾ പൃഥ്വിരാജ് – ജോസുകുട്ടി ജയസൂര്യ – മേക്കാലത്ത് മോനാച്ചൻ ലാലു അലക്സ് – മേക്കാലത്ത് സ്റ്റീഫൻ ഹരിശ്രീ അശോകൻ – പാപ്പിക്കുഞ്ഞ് ജഗതി ശ്രീകുമാർ – മാത്തുകുട്ടി സലീം കുമാർ – കറണ്ട് കുഞ്ഞച്ചൻ സുരാജ് വെഞ്ഞാറമൂട് – ബേബിച്ചൻ ഇന്ദ്രൻസ് – ചെല്ലപ്പൻ ശ്രീജിത്ത് രവി – സിറിഞ്ച് വാസു ടി.പി. മാധവൻ – പോൾ കെ. മാണി കാവ്യ മാധവൻ – ജാൻസി കാവേരി – നാൻസി ബിന്ദു പണിക്കർ – അന്നക്കുട്ടി കലാരഞ്ജിനി – സിസിലി കെ.പി.എ.സി. ലളിത ജാൻസിയുടെയും സ്റ്റീഫന്റെയും അമ്മ സുകുമാരി – ജോസുകുട്ടിയുടെ അമ്മ ശാന്തകുമാരി – ജാനമ്മ സുജ മേനോൻ ചേർത്തല ലളിത സംഗീതം
വയലാർ ശരത്ചന്ദ്രവർമ്മ , ബിജു കൈപ്പാറേടൻ എന്നിവർ എഴുതിയ ഗാനങ്ങൾക്ക്  സംഗീതം പകർന്നത് അലക്സ് പോൾ , സജി റാം എന്നിവരാണ്.
ചിത്രത്തിന്റെ പശ്ചാത്തലസംഗീതം ഒരുക്കിയിരിക്കുന്നത് അലക്സ് പോൾ ആണ്.
ഗാനങ്ങൾ മഴ മണിമുകിലേ – വിധു പ്രതാപ് , റിമി ടോമി (ഗാനരചന– വയലാർ ശരത്ചന്ദ്രവർമ്മ , സംഗീതം– അലക്സ് പോൾ ) ആരാരോ ആരിരാരോ – കെ.ജെ. യേശുദാസ് മാർത്തോമാ നന്മയാൽ – അഫ്‌സൽ , അൻവർ സാദത്ത് , സിസിലി കാക്കിയിട്ടൊരു ഓട്ടോക്കാരന് – എം.ജി. ശ്രീകുമാർ , അഫ്‌സൽ , അൻവർ സാദത്ത് ഒരു കാണാക്കനവിൽ – വിനീത് ശ്രീനിവാസൻ മാനത്തെ കനവിന്റെ – അൻവർ സാദത്ത് , ഹെന്ന ആരാരോ ആരിരാരോ – രഞ്ജിനി ജോസ് അണിയറ പ്രവർത്തകർ ഛായാഗ്രഹണം: സാലു ജോർജ്ജ് ചിത്രസം‌യോജനം: വി. സാജൻ കല: എം. ബാവ ചമയം: ഹസ്സൻ വണ്ടൂർ , പ്രമോദ് മണത്തല വസ്ത്രാലങ്കാരം: മനോജ് ആലപ്പുഴ നൃത്തം: രേഖ മഹേഷ് സംഘട്ടനം: മാഫിയ ശശി പരസ്യകല: റഹ്‌മാൻ ഡിസൈൻ ലാബ്: പ്രസാദ് കളർ ലാബ് നിശ്ചലഛായാഗ്രഹണം: സുനിൽ ഗുരുവായൂർ എഫക്റ്റ്സ്: അരുൺ , സീനു ഡി.ടി.എസ്. മിക്സിങ്ങ്: ലക്ഷ്മി നാരായണൻ വാർത്താപ്രചരണം: വാഴൂർ ജോസ് , എ.എസ്. ദിനേശ് നിർമ്മാണ നിയന്ത്രണം: ജെയ്സൺ എങ്ങുളം യൂണിറ്റ്: ജൂബിലി ഫിലിം യൂണിറ്റ് ഓഫീസ് നിർവ്വഹണം: അശോക് മേനോൻ എക്സിക്യൂട്ടീവ് പ്രൊഡ്യൂസർ: ഡിജോ കാപ്പൻ പുറത്തേക്കുള്ള കണ്ണികൾ കങ്കാരു ഇന്റർനെറ്റ് മൂവി ഡാറ്റാബേസിൽ കങ്കാരു – മലയാളസംഗീതം.
കങ്കാരു എലി ഇംഗ്ലീഷ് വിലാസം https://ml.wikipedia.org/wiki/Kangaroo_rat
തെക്കുപടിഞ്ഞാറൻ അമേരിക്കയിൽ കാണപ്പെടുന്ന ഒരിനം കരണ്ടുതീനി വർഗ്ഗമാണ് കങ്കാരു എലി - Kangaroo rat വെള്ളം കുടിക്കുന്ന സ്വഭാവം ഒട്ടുമില്ലാത്ത ജീവികളാണിവ.
ദീർഘമായ പിൻകാലുകൾ ഉള്ള ഈ എലികൾ അവയുടെ നീളം കൂടിയ വാൽ ഒരു സന്തുലനോപാധിയായി ഉപയോഗിക്കുന്നു.
കങ്കാരുവിനെപ്പോലെ ചാടിച്ചാടി സഞ്ചരിക്കുന്നതിലാണ് കങ്കാരു എലികൾ എന്നറിയപ്പെടുന്നത്.
ഓരോ ചാട്ടത്തിലും വളരെ ദൂരം പിന്നിടാൻ ഇവയ്‌ക്കു കഴിയുന്നു.
പിൻകാലുകളിൽ നിവർന്നു നിന്ന് ഈ വാൽ ഒരു മൂന്നാം കാലുപോലെ ഉപയോഗിക്കുന്നു.
ഇവ ആഴത്തിൽ കുഴിച്ച മാളങ്ങൾക്കുള്ളിൽ പകൽസമയം കഴിയുന്നു.
രാത്രികാലങ്ങളിൽ ആഹാരം തേടി പുറത്തിറങ്ങുന്നു.
അത്യുഷ്‌ണത്തിൽ നിന്നു രക്ഷനേടുന്നതിനായാണ് ഇവയുടെ രാത്രിയുള്ള ആഹാരം തേടൽ.
സമുദ്രനിരപ്പിൽ നിന്നും 4500 അടി വരെ ആഴമുള്ള പ്രദേശങ്ങളിൽ ഇവയെ കണ്ടെത്തിയിട്ടുണ്ട്.
ഇതിന്റെ കവിൾസഞ്ചിയിൽ ആഹാരം ശേഖരിച്ച്‌ മാളത്തിലേക്കു കൊണ്ടുപോകാൻ പറ്റിയതരത്തിൽ ഉള്ളവയാണ്.
വെള്ളം കുടിക്കുന്ന സ്വഭാവം ഒട്ടുമില്ലാത്ത കങ്കാരു എലികൾ ദാഹം ശമിപ്പിക്കാൻ കിഴങ്ങുകളാണ് കഴിക്കുന്നത്.
ഒറ്റയ്‌ക്കു കഴിയാൻ ഇഷ്ടപ്പെടുന്ന ഇവ ഇണചേരുന്ന കാലങ്ങളിൽ മാത്രമേ മറ്റൊരു എലിയുടെ സാമീപ്യം സഹിക്കുന്നുള്ളു.
അല്ലാത്ത പക്ഷം രണ്ടെലികൾ ഒരുമിച്ച്‌ ഒരിടത്തു പെട്ടുപോയാൽ ഒന്നിന്റെ മരണംവരെ അവ പോരാടുന്നു.
അവലംബം ↑ Reynolds, H.G. 1958.
" The Ecology of the Merriam Kangaroo Rat ( Dipodomys merriami Mearns) on the Grazing Lands of Southern Arizona."
Ecological Monographs (28):2 111–127.
കങ്കാരു ഓന്ത് ഇംഗ്ലീഷ് വിലാസം https://ml.wikipedia.org/wiki/Otocryptis_beddomei
തെക്കേ ഇന്ത്യയിൽ കാണപ്പെടുന്ന ഒരു തദ്ദേശീയ ജീവിയാണ് കങ്കാരു ഓന്ത് ( ശാസ്ത്രീയനാമം : Otocryptis beddomii ) .
ശരീരം മേലോട്ട് ഉയർത്തി പിൻകാലുകളിൽ ഓടുന്നത് കൊണ്ടാണ് കങ്കാരു ഓന്ത് എന്ന പേര് ലഭിച്ചത്.
കേരളത്തിൽ ഏലമലയിലും തെന്മലയിലുമാണ് ഇവയെ കാണപ്പെടുന്നത്.
കൂടുതൽ വായനക്ക് Boulenger GA (1890).
xviii + 541 pp. ( Otocryptis beddomii , p. 116).
( Otocryptis beddomii , pp. 147-148, Figure 44).
പുറം കണ്ണികൾ Otocryptis beddomei എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എ മാൻ വിത്ത് ഡെഡ് ബേർഡ്സ്, ആൻഡ് അദർ ഫിഗേഴ്സ്, ഇൻ എ സ്റ്റേബിൾ ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
( 2023 ഒക്ടോബർ ) ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/A_Man_with_Dead_Birds,_and_Other_Figures,_in_a_Stable
ഡച്ച് ചിത്രകാരനായ പീറ്റർ ഡി ഹൂച്ച് വരച്ച  ഓയിൽ-ഓൺ-കാൻവാസ് പെയിന്റിംഗ് ആണ് എ മാൻ വിത്ത് ഡെഡ് ബേർഡ്സ്, ആൻഡ് അദർ ഫിഗേഴ്സ്, ഇൻ എ സ്റ്റേബിൾ (c. 1655).
ഡച്ച് സുവർണ്ണ കാലഘട്ടത്തിലെ പെയിന്റിംഗിന്റെ ഒരു ഉദാഹരണമായ ഈ ചിത്രം ഇപ്പോൾ ലണ്ടനിലെ നാഷണൽ ഗാലറിയിൽ സംരക്ഷിച്ചിരിക്കുന്നു.
ഈ പെയിന്റിംഗ് 1908-ൽ ഹോഫ്സ്റ്റെഡ് ഡി ഗ്രൂട്ട് രേഖാസഹിതം തെളിയിച്ചുകൊണ്ട് അദ്ദേഹം എഴുതി:
SOLDIER, A WOMAN WITH A CHILD, AND DEAD GAME IN A STABLE.
ഇടത് മുൻവശത്ത് പ്രൊഫൈലിൽ കാണുന്ന ഒരു സൈനികൻ, ചത്ത പക്ഷിയെ എടുക്കാൻ നിലത്തിരിക്കുന്നു.
അദ്ദേഹത്തിന്റെ മുന്നിൽ വലതുവശത്ത് ചത്ത പക്ഷികളുടെ കൂമ്പാരമുണ്ട്, അതിൽ ഒരു നായ മണം പിടിക്കുന്നു.
നടുവിൽ, കൂടുതൽ പുറകിൽ, നെഞ്ചിൽ ഒരു കുട്ടിയുമായി ഒരു യുവതി നിൽക്കുന്നു.
അവളുടെ വലതുവശത്ത് പട്ടാളക്കാരന്റെ മേലങ്കി ഒരു പോസ്റ്റിൽ തൂങ്ങിക്കിടക്കുന്നു, അവളുടെ പിന്നിൽ വലതുവശത്ത് മറ്റൊരു വസ്ത്രം, മുഴുവൻ വെളിച്ചത്തിൽ കാണപ്പെടുന്നു, സ്ത്രീയുടെ തലയ്ക്ക് മുകളിൽ രണ്ട് ക്രോസ് ബീമുകൾക്കിടയിൽ ഒരു ജാലകമുണ്ട്.
പശ്ചാത്തലത്തിന്റെ മധ്യത്തിൽ, നീണ്ട ചുരുളുകളും, ഒരു തൊപ്പിയും, ഒരു മേലങ്കിയുമുള്ള ഒരു മാന്യൻ സ്റ്റേബിൾ-വാതിലിലൂടെ പ്രവേശിക്കുന്നു.
Panel, 21 1/2 inches by 19 1/2 inches.
Exhibited at Leyden, 1906, No. 21.
In the collection of F. Fleischmann, London.
മ്യൂസിയത്തിന്റെ കണക്കനുസരിച്ച്, മുറിവേറ്റ മനുഷ്യന്റെ രൂപത്തിന് മുകളിൽ നായയും ചത്ത പക്ഷികളും വരച്ചതായി എക്സ്-റേ ഫോട്ടോഗ്രാഫി കാണിക്കുന്നു.
മുറിവേറ്റ മനുഷ്യന്റെ പെയിന്റിംഗ്
വിവിധ തെളിവുകളുടെ രേഖകളിൽ ഡി ഹൂച്ചിനാൽ മുറിവേറ്റ ഒരാളെ പരാമർശിക്കുന്നു.
ഇത് കലാകാരന്റെ മറ്റൊരു പെയിന്റിംഗുമായി ബന്ധപ്പെട്ടതാണെന്ന് മുമ്പ് കരുതപ്പെട്ടിരുന്നു.
ഒരുപക്ഷെ ഇത് ഈ പെയിന്റിംഗും ആകാം.
A Wounded Man being Treated in a Stable , ca.
1667 അവലംബം പുറംകണ്ണികൾ A Man with Dead Birds research blog by Marjorie E. Wieseman on the museum website
എ മോഡേൺ ക്രോണിക്കിൾ
എ മോഡേൺ ക്രോണിക്കിൾ അമേരിക്കൻ എഴുത്തുകാരനായ വിൻസ്റ്റൺ ചർച്ചിൽ 1910 ൽ എഴുതിയതും അക്കാലത്ത് ഏറ്റവും കൂടുതൽ വിറ്റഴിക്കപ്പെട്ടതുമായ നോവലാണ് .
ഈ നോവൽ, വ്യവസായവൽക്കരണത്തിൻറെയും കമ്പോള മത്സരങ്ങളുടെയും ലോകത്ത് ആധുനിക സ്ത്രീകൾ നേരിടുന്ന പ്രശ്നങ്ങൾ, വിവാഹമോചനത്തിൻറെ ദോഷവശങ്ങൾ എന്നിവയെക്കുറിച്ചെല്ലാം ആഴത്തിൽ പ്രതിപാദിക്കുന്നു.
സമൂഹത്തിലെ ഉന്നത ശ്രേണികളിലേയ്ക്കു പിടിച്ചു കയറാനുള്ള ഉദ്യമത്തിനിടയിൽ ഹൊനൊര ലെഫിംഗ്‍വെൽ അവരുടെ ഓഹരി ദല്ലാളായ ഭർത്താവിനെ ഉപേക്ഷിച്ച് പരമ്പരാഗത സ്വത്തും ഉയർന്ന സാമൂഹിക പദവിയുമുള്ള ഒരാളെ വിവാഹം കഴിക്കുകയും ചെയ്യുന്നിനെ തുടർന്നുണ്ടാകുന്ന സംഭവപരമ്പരകളാണ് നോവലിന്റെ ഇതിവൃത്തം.
അവലംബം ↑ (April 9, 1910).
A Girl's Visions and Her Career: Winston Churchill Contributes A Fascinating Study of American Womanhood in the Making , The New York Times
എ മാൻ എസ്കേപ്പ്ഡ്
അമേരിക്കൻ ചലച്ചിത്രകാരനായ റോബർട്ട് ബ്രസ്സൻ സംവിധാനം ചെയ്ത ചിത്രമാണ് എ മാൻ എസ്കേപ്പ്ഡ് .1956 ൽ ഇറങ്ങിയ ഈ ചിത്രം 1957 ലെ കാൻ ചലച്ചിത്രമേളയിൽ പ്രദർശിപ്പിയ്ക്കപ്പെട്ടു.
കണ്ണികൾ കാണുക A Man Escaped review by François Truffaut from The Films in My Life (New York: Simon Schuster, 1978), p. 193-196.
A Man Escaped ഇന്റർനെറ്റ് മൂവി ഡാറ്റാബേസിൽ റോട്ടൻ ടൊമാറ്റോസിൽ നിന്ന് A Man Escaped
എ യംഗ് ടൈഗർ പ്ലേയിംഗ് വിത് ഇറ്റ്സ് മദർ ഇംഗ്ലീഷ് വിലാസം https://ml.wikipedia.org/wiki/A_Young_Tiger_Playing_with_Its_Mother
1830-31 കാലഘട്ടത്തിൽ ഫ്രഞ്ച് ആർട്ടിസ്റ്റ് യൂജിൻ ഡെലാക്രോയിക്സ് വരച്ച രണ്ട് വലിയ കടുവകൾ പരസ്പരം "കളിക്കുന്ന" ചിത്രമാണ് എ യംഗ് ടൈഗർ പ്ലേയിംഗ് വിത് ഇറ്റ്സ് മദർ .
ഈ കാലഘട്ടത്തിൽ കലാകാരന് മൃഗ വിഷയങ്ങളിലേക്ക് എങ്ങനെ ആകർഷിക്കപ്പെട്ടുവെന്ന് തന്റെ കരിയറിന്റെ തുടക്കത്തിൽ ചിത്രീകരിച്ച ഈ ചിത്രം കാണിക്കുന്നു.
ഈ ചിത്രം 1831-ലെ സലൂണിൽ പ്രദർശിപ്പിച്ചിരുന്നു ഡെലാക്രോയിക്‌സിന്റെ വിൽപത്രം എക്‌സിക്യുട്ടറായ അക്കില്ലെ പിറോണിന്റെ ആർക്കൈവ്സ്, ചിത്രകാരൻ 1,200 ഫ്രാങ്കുകൾ ഇൻഷ്വർ ചെയ്യാൻ നൽകിയതായി വെളിപ്പെടുത്തി.
എം. മൗറീസ് കോട്ടിയറിന്റേതായിരുന്ന ഈ ചിത്രം ഇപ്പോൾ പാരീസിലെ ലൂവ്രെയിലെ റൂം 77 ൽ പ്രദർശിപ്പിച്ചിരിക്കുന്നു.
Other paintings with similar theme Tiger , 36 × 53 cm Tiger and Snake .
Oil on canvas, 13 × 16 1 ⁄ 4 in, 1862 Sketch for a lion hunt, 1854 അവലംബം External links A Young Tiger Playing with its Mother – Olga's Gallery
എ ബ്രീഫ് ഹിസ്റ്ററി ഓഫ് ടൈം ഇംഗ്ലീഷ് വിലാസം https://ml.wikipedia.org/wiki/A_Brief_History_of_Time
സ്റ്റീഫൻ ഹോക്കിങ് എഴുതിയ വിഖ്യാതമായ ശാസ്ത്രപുസ്തകമാണ്‌ എ ബ്രീഫ് ഹിസ്റ്ററി ഓഫ് ടൈം ( മലയാളം : കാലത്തിന്റെ ഒരു സംക്ഷിപ്ത ചരിത്രം).
1988 -ൽ പുറത്തിറങ്ങിയ ഈ പുസ്തകത്തിന്റെ 9 മില്യൺ കോപ്പികൾ വിറ്റഴിഞ്ഞിട്ടുണ്ട്.
ലണ്ടൻ സൺഡേ ടൈംസിന്റെ ഏറ്റവും വിറ്റഴിക്കപ്പെടുന്ന പുസ്തകങ്ങളുടെ കൂട്ടത്തിൽ  അഞ്ചു വർഷത്തോളം ഈ പുസ്തകമുണ്ടായിരുന്നു .
കാലത്തിന്റെ ഒരു സംക്ഷിപ്ത ചരിത്രം എന്ന പേരിൽ ഈ പുസ്തകം മലയാളത്തിലേക്ക് പരിഭാഷ ചെയ്യപ്പെട്ടിട്ടുണ്ട്.
ഇതേ പേരിൽ എറോൾ മോറിസ് 1991 -ൽ സ്റ്റീഫൻ ഹോക്കിങിന്റെ ജീവിതകഥ ആധാരമാക്കി ഒരു ഡോക്യുമെന്ററിയും നിർമ്മിച്ചിട്ടുണ്ട്.
പ്രപഞ്ചശാസ്ത്രത്തിലെ (Cosmology) സിദ്ധാന്തങ്ങളായ മഹാവിസ്ഫോടനം (Big Bang), തമോഗർത്തം (Black holes) തുടങ്ങിയവ, സാധാരണക്കാർക്ക് മനസ്സിലാകുന്ന രീതിയിൽ വിവരിക്കുവാനുള്ള ഒരു ശ്രമമാണ്‌ ഈ പുസ്തകം.
പല സങ്കീർണ്ണ ഗണിതശാസ്ത്രസിദ്ധാന്തങ്ങളെക്കുറിച്ചും പരാമർശിക്കുന്നുണ്ടെങ്കിലും E = mc² എന്ന സമവാക്യം മാത്രമേ ഉപയോഗിച്ചിട്ടുള്ളു അവലംബം ↑ ↑ https://keralabookstore.com/book/kalathinte-oru-samshiptha-charithram/2961/
എ ബ്രീഫ് ഹിസ്റ്ററി ഓഫ് സെവൻ കില്ലിങ്‌സ് ഇംഗ്ലീഷ് വിലാസം https://ml.wikipedia.org/wiki/A_Brief_History_of_Seven_Killings
2015 ലെ മാൻ ബുക്കർ പുരസ്കാരം നേടിയ ഇംഗ്ലീഷ് നോവലാണ് എ ബ്രീഫ് ഹിസ്റ്ററി ഓഫ് സെവൻ കില്ലിങ്‌സ് .
1976 ൽ ബോബ് മാർലിക്ക് നേരെയുണ്ടായ വധശ്രമം പശ്ചാത്തലമാക്കിയാണ് മെർലൻ ജയിംസ് ഈ കൃതി രചിച്ചിട്ടുള്ളത്.
680 പേജുള്ള ഈ ഗ്രന്ഥത്തിൽ ചരിത്രവും ഭാവനയും കെട്ടു പിണഞ്ഞു കിടക്കുന്നു.
റെഗ്ഗെ സംഗീതത്തിൽ നിന്നും ഊർജമുൾക്കൊണ്ടാണ് ഈ നോവലിന്റെ രചന.
എ യംഗ് ഗേൾ റീഡിംഗ് ഇംഗ്ലീഷ് വിലാസം https://ml.wikipedia.org/wiki/A_Young_Girl_Reading X-ray of painting showing original pose
18-ാം നൂറ്റാണ്ടിൽ ഷാങ്-ഒണൊറെ ഫ്രാഗൊണാർഡ് ചിത്രീകരിച്ച ഒരു എണ്ണച്ചായ ചിത്രമാണ് എ യംഗ് ഗേൾ റീഡിംഗ് (French: La Liseuse), അല്ലെങ്കിൽ ദ റീഡർ.
പിതാവ് മരണമടഞ്ഞതിനെ തുടർന്ന് ആൻഡ്രൂ ഡബ്ല്യു മെല്ലൻറെ മകളായ എയിൽസ മെല്ലൻ ബ്രൂസ് നൽകിയ സംഭാവനയിലൂടെ 1961-ൽ വാഷിങ്ടൺ ഡിസിയിലെ നാഷണൽ ഗ്യാലറി ഓഫ് ആർട്ട് ഈ ചിത്രം വാങ്ങുകയുണ്ടായി.
അലിസ മേല്ലൻ ബ്രൂസ് മൻഹാട്ടനിലെ പ്രശസ്ത സാമൂഹ്യപ്രവർത്തകയായിരുന്നു.
മ്യൂസിയങ്ങൾക്കും കലാ പരിപാടികൾക്കും വിവിധ തരത്തിലുള്ള ഉദാര സംഭാവനകൾ നൽകുന്നതിലൂടെ കലാരംഗത്ത് അവർ പ്രത്യേക അംഗീകാരം നേടിയിരുന്നു.
ചിത്രകലാ രംഗത്ത് ജീൻ-ഹോനറെ ഫ്രാഗൊണാർഡിൻറെ പ്രവർത്തനം വളരെ വിപുലമായിരുന്നു.
1753-ൽ പ്രിക്സ് ഡി റോമിൽ നിന്നും ജറോബോം സാക്രിഫൈസിങ് ടു ദ ഗോൾഡൻ കാഫ് എന്ന ചിത്രം വരയ്ക്കാൻ ലഭിച്ചപ്പോൾ മുതൽ ഗൌരവമായ രീതിയിൽ ചിത്രരചന ആരംഭിച്ചു.
ഇളം നിറങ്ങൾ, അസമത്വമായ രൂപകല്പനകൾ, വക്രരേഖ, പ്രകൃതിദത്ത രൂപങ്ങൾ തുടങ്ങിയവ ചിത്രീകരിക്കുന്ന റോക്കോകോ കലാപ്രസ്ഥാനത്തിന്റെ ഭാഗമായി ഹോനറെക്ക് ഒരു പ്രമുഖ സ്ഥാനം ലഭിച്ചതിനെതുടർന്ന് താമസിയാതെ കരിയറിൽ വളരെ പെട്ടെന്ന് മുന്നേറാൻ തുടങ്ങി.
പതിനെട്ടാം നൂറ്റാണ്ടിൽ ലൂയി പതിനഞ്ചാമൻറെ ഭരണകാലത്ത് പാരിസിലാണ് റോക്കോകോ ശൈലി രൂപപ്പെട്ടത്.
ഈ കാലഘട്ടത്തിൽ, ഫ്രഞ്ച് സവർണ്ണർ ഒരു പുതിയ സാമൂഹ്യവും ബൌദ്ധികവുമായ സ്വാതന്ത്ര്യങ്ങൾ അനുഭവിച്ചറിഞ്ഞിരുന്നു.
പെട്ര ടെൻ-ഡോസ്ചേറ്റ് ചു പ്രഭുക്കന്മാരും ധനികരായ ബൂർഷ്വാകളും നാടകങ്ങളിലും ആനന്ദത്തിലും കൂടുതൽ ശ്രദ്ധിച്ചിരുന്നു.
സാമൂഹ്യ ഇടപെടലിൽ സൗകുമാര്യം, നർമ്മോക്തി എന്നിവ അക്കാലത്ത് അംഗീകാരം നേടി.
ഒരു പുതിയ ബൗദ്ധിക ജിജ്ഞാസയ്ക്കു നേരെയുള്ള ഉചിതമായ ആരോഗ്യകരമായ ഊർജ്ജസ്വലതയ്ക്ക് ഇത് കാരണമായി.
ഫ്രാഗൊണാർഡ് അദ്ദേഹത്തിന്റെ കാലത്തെ ചെറുപ്പക്കാരായ പ്രഭുക്കന്മാരുടെ തമാശനിറഞ്ഞ ജീവിതം ഏറ്റവും കൂടുതൽ വരച്ചുകാട്ടി.
പെയിൻറിംഗ്
ഈ ചിത്രത്തിൽ നാരക മഞ്ഞ വസ്ത്രം, വെളുത്ത റഫ് കോളർ, പർപ്പിൾ റിബണുകൾ എന്നിവ ധരിച്ച അജ്ഞാതയായ ഒരു പെൺകുട്ടിയെ കാണാം.
അവളുടെ വലതു കൈയിൽ ഒരു ചെറിയ പുസ്തകം പിടിച്ചുകൊണ്ട് വായിച്ചുകൊണ്ടിരിക്കുന്നതായി ചിത്രീകരിച്ചിരിക്കുന്നു.
ചുമരിനോട് ചേർത്തിട്ടിരിക്കുന്ന മരക്കസേരയുടെ കൈകളിൽ ഇടതുകൈ താങ്ങി ഇരുന്നുകൊണ്ട് വലതുകൈയ്യിൽ പുസ്തകം പിടിച്ച് പുറകുവശത്ത് വച്ചിരിക്കുന്ന കുഷനിൽ ചാരിയിരുന്നു പെൺകുട്ടി വായിക്കുന്നു.
ചിക്നോൺ കേശാലങ്കാര ശൈലിയിലുള്ള അവളുടെ മുടി ഒരു ഊതനിറമുള്ള റിബൺ കൊണ്ട് കെട്ടിവച്ചിരിക്കുന്നതോടൊപ്പം അവളുടെ മുഖത്തേയ്ക്കു മുന്നിൽ നിന്ന് വെളിച്ചമടിക്കുകയും പിന്നിലെ ഭിത്തിയിൽ നിഴൽ പതിക്കുകയും ചെയ്യുന്നു.
ഫ്രാഗൊണാർഡ് മുഖത്തെ കൂടുതൽ കാഴ്ചക്കാരനോട് അടുപ്പിച്ചു കാണിക്കുന്നു, എന്നാൽ വസ്ത്രത്തിലും കുഷനിലും ലൂസായി ബ്രഷ് വർക്ക് ഉപയോഗിച്ച് ചായം പൂശിയിരിക്കുന്നു.
സ്ത്രീരൂപമായ യംഗ് ഗേൾ വായിക്കുന്നത് സ്ത്രീയുടെ സ്വാഭാവിക സത്തയെ പ്രതിനിധാനം ചെയ്യുന്നു.
തുടക്കക്കാർക്ക്, പശ്ചാത്തലത്തിലെ ഇരുണ്ട മതിൽ വിഷയം സ്ത്രീ രൂപത്തിൽ ഊന്നിപ്പറയുന്നതിന് സഹായിക്കുകയും ചെയ്യുന്നു.
ഫ്രാഗോണാർഡ് പെൺകുട്ടിയുടെ മുടി ഒരു റിബണിൽ ഉയർത്തി കെട്ടിവയ്ക്കുകയും അവളുടെ കഴുത്ത് കൂടുതൽ വെളിപ്പെടുത്തുകയും, കഴുത്തിന്റെ അടിയിലായി ഒരു കോളർ സ്ഥാപിക്കുകയും ചെയ്തിരിക്കുന്നു.
ഫ്രാഗോണാർഡ് സ്ത്രീ വിഷയത്തിന്റെ മുഖത്തിന് ഒരു റോസി-ടിന്റ് ഉണ്ടാക്കുന്നു.
ഇത് ചിത്രത്തിന് കൂടുതൽ ആകർഷകവും അതിമനോഹരവുമായ അനുഭവം നൽകുന്നു.
പുസ്തകത്തിന്റെ വാചകം വ്യക്തമല്ല, ഉള്ളടക്കത്തെക്കുറിച്ച് ഒരു സൂചനയും നൽകിയിട്ടില്ല.
വളരെയടുത്തു നിന്നുനോക്കുമ്പോൾ വിഷയമായ സ്ത്രീ പുസ്തകം വായിക്കുന്നത് ആണ് എ യംഗ് ഗേൾ റീഡിംഗ് എന്ന ചിത്രത്തിൽ ചിത്രീകരിച്ചിരിക്കുന്നത്.
ഈ രചനയിൽ ചിത്രരചനയുടെ നിഗൂഢത ചേർക്കുന്നു.
"എന്താണ് അവൾ വായിക്കുന്നത്, എന്തുകൊണ്ട്?"
എന്ന ചോദ്യത്തിന്, അക്കാദമിക് ആവശ്യങ്ങൾക്ക് വേണ്ടി അല്ല, സന്തോഷമായി വായിക്കുന്നുവെന്നാണ് മനസ്സിലാക്കാൻ കഴിയുന്നത്.
യംഗ് ഗേൾ റീഡിങിൽ, നല്കിയിരിക്കുന്ന നിറം വൈകാരികതയും മാനസികാവസ്ഥയും അറിയിക്കുന്നു.
ഫ്രാഗോണാർഡ് ഒരു സാധാരണ റോക്കോക്കോ കളർ സ്കീമാണ് ഉപയോഗിച്ചത്, അതിൽ മൃദുവും അതിലോലവുമായ നിറങ്ങളും സ്വർണ നിറങ്ങളും ഉൾപ്പെടുന്നു.
വയലറ്റ് ടിന്റ് തലയിണകളും, ഇരുണ്ട നിറമുള്ള മതിലുകളും ആംസ്ട്രെസ്റ്റും, സ്ത്രീ വിഷയത്തിന്റെ റോസി-ടോൺ ചർമ്മവും തിളക്കമുള്ള മഞ്ഞ വസ്ത്രവും ഊഷ്മളതയുടെയും സന്തോഷത്തിന്റെയും മിഥ്യാധാരണയും ഇന്ദ്രിയബോധവും സൃഷ്ടിക്കാൻ സഹായിക്കുന്നു.
മധ്യഭാഗത്ത് ഏറ്റവും തിളക്കമുള്ള നിറം സ്ഥാപിക്കാനുള്ള ഫ്രാഗോണാർഡിന്റെ തീരുമാനം മികച്ച ഒന്നായിരുന്നു, കാരണം ഇത് മുഴുവൻ രചനയും ഒരുമിച്ച് ആകർഷിക്കാൻ സഹായിക്കുന്നു, മാത്രമല്ല കാഴ്ചക്കാരന്റെ കണ്ണുകളെ പെൺ രൂപത്തിലേക്ക് ഉടനടി ആകർഷിക്കുകയും ചെയ്യുന്നു.
ഫോമിന്റെ ഔപചാരിക ഘടകം, പ്രത്യേകിച്ചും ഈ സൃഷ്ടിയിൽ, പെയിന്റിംഗ് ട്രാക്കുചെയ്യുന്നതിന് കാഴ്ചക്കാരന്റെ കണ്ണിനെ സഹായിക്കുന്നു.
ഇരുണ്ട പശ്ചാത്തലവും (മതിൽ) ലൈറ്റ് ഫോർഗ്രൗണ്ടും (പെൺ) തമ്മിലുള്ള ബന്ധം, അല്ലെങ്കിൽ കനത്ത തീവ്രത, സ്ത്രീ രൂപത്തിന്റെ വളവുകളിലും രൂപരേഖകളിലും കാഴ്ചക്കാരനെ സഹായിക്കുന്നു.
ഫ്രാഗോണാർഡിന്റെ അയഞ്ഞതും എന്നാൽ ഊർജ്ജസ്വലവും അർത്ഥസൂചനകവുമായ ബ്രഷ് സ്ട്രോക്കുകളിലൂടെയാണ് രചന സൃഷ്ടിച്ചിരിക്കുന്നത്.
രചന സ്ത്രീ വിഷയത്തിന്റെ വസ്ത്രധാരണത്തിലെ ആകർഷണീയത വർദ്ധിപ്പിക്കാൻ സഹായിക്കുന്നു.
ഇത് സ്ത്രീ രൂപത്തിൽ ഉൾപ്പെടുത്താൻ ഫ്രാഗോണാർഡ് ആഗ്രഹിച്ച വ്യക്തമായ ഫോക്കസിലേക്ക് തിരികെ കൊണ്ടുവരുന്നു.
പെയിന്റിംഗിന്റെ വ്യത്യസ്ത പാളികൾക്കിടയിൽ ആഴവും വ്യത്യാസവും സൃഷ്ടിക്കാൻ രചന സഹായിക്കുന്നു.
ഉദാഹരണത്തിന്, ചുവരുകൾ, വസ്ത്രധാരണം, ആംസ്ട്രെസ്റ്റ് എന്നിവയെല്ലാം വ്യത്യസ്ത ശൈലികളിലൂടെ ബ്രഷ്സ്ട്രോക്കുകളിലൂടെ സൃഷ്ടിച്ച വ്യത്യസ്ത രചനകളുണ്ട്.
അവലംബം പുറം കണ്ണികൾ Young Girl Reading at the National Gallery of Art Young Girl Reading - Analysis and Critical Reception Fragonard, Pierre Rosenberg, p.282 18th-Century France — Boucher and Fragonard,  Object 8 of 10 , National Gallery of Art A Young Girl Reading by Jean-Honoré Fragonard എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എ യങ് വുമൺ സീറ്റെഡ് അറ്റ് ദി വിർജിനൽസ് ഇംഗ്ലീഷ് വിലാസം https://ml.wikipedia.org/wiki/A_Young_Woman_Seated_at_the_Virginals
വളരെക്കാലം വ്യാപകമായി ചോദ്യം ചെയ്യപ്പെട്ടിരുന്നെങ്കിലും, യോഹാൻ വെർമീർ വരച്ചതാണെന്ന് ആരോപിക്കപ്പെട്ട ഒരു ചിത്രമാണ് എ യങ് വുമൺ സീറ്റെഡ് അറ്റ് ദി വിർജിനൽസ്.
1993 മുതലുള്ള സാങ്കേതിക പരിശോധനകളുടെ ഒരു പരമ്പര ആട്രിബ്യൂഷൻ സ്ഥിരീകരിച്ചു.
ഇത് 1670-ൽ വരച്ചതാണെന്ന് കരുതപ്പെടുന്നു.
ഇപ്പോൾ ഈ ചിത്രം ന്യൂയോർക്കിലെ ലൈഡൻ കളക്ഷന്റെ ഭാഗമാണ്.
ലണ്ടനിലെ നാഷണൽ ഗാലറിയിലെ ലേഡി സീറ്റെഡ് അറ്റ് എ വിർജിനൽ എന്ന ചിത്രവുമായി ഇത് തെറ്റിദ്ധരിക്കാറുണ്ട്.
ഉറവിടവും ആട്രിബ്യൂഷനും
പെയിന്റിംഗിന്റെ ആദ്യകാല തെളിവുകൾ വ്യക്തമല്ല.
പക്ഷേ ഇത് വെർമീറിന്റെ ജീവിതകാലത്ത് പീറ്റർ വാൻ റുയിജ്‌വന്റെ ഉടമസ്ഥതയിലായിരുന്നിക്കാം.
പിന്നീട് ജേക്കബ് ഡിസിയസിന് അനന്തരാവകാശമായി ലഭിച്ചു.
1904 ആയപ്പോഴേക്കും ഇത് ആൽഫ്രഡ് ബീറ്റിന്റെ ഉടമസ്ഥതയിലുള്ള രണ്ട് വെർമിർ ചിത്രങ്ങളിൽ ഒന്നായിരുന്നു.
മറ്റൊന്ന് ലേഡി റൈറ്റിംഗ് എ ലെറ്റർ വിത് ഹെർ മെയ്ഡ് ആയിരുന്നു.
1960-ൽ ബാരൻ റോളിന് വിൽക്കുന്നതുവരെ ഈ ചിത്രം ബീറ്റ് കുടുംബത്തിൽ തുടർന്നു.